Khartoum

Khartoum (basa Arab: الخرطوم al-Ḫarṭūm "tlalé gajah") iku kutha krajan nagara Sudan, sisan kutha krajan praja Khartoum. Dunungé ing titik patemon Kali Nil, kang mili saka Uganda, karo Kali Nil Biru, kang mili saka arah kulon ing Ethiopia.

Wewengkon kutha Khartoum duwé populasi 1.974.780 jiwa (1 Januari 2005), ndadèkaké kutha iki kutha gedhé dhéwé kaloro ing Sudan. Koordinat Khartoum ya iku 15° 34′ 34″ LU 32° 32′ 5″ BT.

Khartoum diadegaké taun 1821 minangka pos militèr Mesir, nanging tuwuh dadi pusat perdagangan regional. Para bala kang loyal marang Mahdi Muhammad Ahmad ngepung Khartoum wiwit 13 Maret 1884, nglawan wadyabala kang kabawah Jenderal Britania Charles George Gordon. Kutha kang rusak mau karebut déning para pendhukung Mahdi ing tanggal 26 Januari 1885.

Sadawaning taun 1970-an lan 1980-an, Khartoum dadi tujuan atusan èwon pangungsi-pangungsi konflik saka Chad, Ethiopia lan Uganda. Para pangungsi mau manggon ing kawasan-kawasan kumuh ing pinggir kutha, wiwit tengahan taun 1980-an, akèh pangungsi kang lumayu saka Perang Sedulur II Sudan lan konflik Darfur uga manggon ing Khartoum.

 Pawiyatan luhur lan musiyum 
 Universitas Khartoum
 Universitas Kairo, cabang
 Universitas Politeknik Khartoum
 Museum Nasional Sudan

 Réferènsi 
 :en:Khartoum, Wikipedia Inggris, versi 09:56, 26 Juli 2005

Kategori:Kutha krajan
Kategori:Kutha ing Sudan